
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1858 

7 Οκτωβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προκήρυξη της θέσης του Διευθύνοντος Συμβούλου 
του Ελληνικού Οργανισμού Εξωτερικού Εμπορίου 

(ΟΠΕ) Α.Ε. 1 

Τροποποίηση της 2065400/10092/0025/26.10.95 Υπ. 
απόφασης Υπ. Οικονομικών που αφορά στον Εσω¬ 
τερικό Κανονισμό Προσωπικού της Α.Ε. ΔΙΩΡΥΓΟΣ 
ΚΟΡΙΝΘΟΥ και προσαρμογή αυτής στις ισχύουσες 

διατάξεις. 2 

Τροποποίηση της Υ6α/11094/97/98 κοινής Υπουργι¬ 
κής απόφασης (ΦΕΚ 235/τ.Β'/11.3.98) σχετικά με 
τον καθορισμό του ύψους των τελών που προβλέ- 
πονται στο άρθρο 48 του Ν. 2519/97 (ΦΕΚ 

165/τ.Α'/97). 3 

Παράταση απασχόλησης γιατρών Δημόσιου Τομέα .. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ. 66702/16897/23.7.1999 
απόφαση του Υφυπουργού Εσωτερικών Δημόσιας 
Διοίκησης και Αποκέντρωσης. 5 


ΑΠΟΦΑΣΕΙ Σ 

Αριθ. 32726/ΔΕΚΟ 1441 (1) 

Προκήρυξη της θέσης του Διευθύνοντος Συμβούλου του 
Ελληνικού Οργανισμού Εξωτερικού Εμπορίου (ΟΠΕ) 
Α.Ε. 

Ο ΥΠΟΥΡΓΟΣ ΚΑΙ Η ΥΦΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Των άρθρων 6 και 7 του Ν. 2414/1996 (Α135/96) «Εκ¬ 
συγχρονισμός των Δημοσίων Επιχειρήσεων και Οργανι¬ 
σμών και άλλες διατάξεις». 

β) Του Ν. 1558/1985 «Κυβέρνηση και Κυβερνητικά Όρ¬ 
γανα». 

γ) Του Ν. 528/1977 «Περί ιδρύσεως Ανωνύμου Εταιρεί¬ 
ας με την επωνυμία «ΟΡΓΑΝΙΣΜΟΣ ΠΡΟΩΘΗΣΗΣ ΕΞΑ¬ 
ΓΩΓΩΝ ΟΠΕ Α.Ε». 


δ) Του άρθρου ΙΟτουΝ. 1236/1982 με το οποίο προστί¬ 
θεται εδάφιο στο άρθρο 3 παρ. 2 του Ν. 528/1977. 

ε) Του άρθρου 9 του Ν. 2232/1994 (ΦΕΚ 14Α), με το ο¬ 
ποίο τροποποιήθηκε ο Ν. 528/1977. 

στ) Της παρ. 4 του άρθρου 59 του Ν. 2324/1995 (ΦΕΚ 
146 Α) με την οποία τροποποιήθηκε ο Ν. 528/1977 μεταξύ 
των οποίων τροποποιήσεων περιλαμβάνεται και η μετο- 
νομασίατου ΟΠΕ σε «ΕΛΛΗΝΙΚΟ ΟΡΓΑΝΙΣΜΟ ΕΞΩΤΕΡΙ¬ 
ΚΟΥ ΕΜΠΟΡΙΟΥ Α.Ε» ΟΠΕ. 

ζ) Του Π.Δ. 138/1993 «Περί Οργανισμού του Υπουργεί¬ 
ου Εθνικής Οικονομίας» (Α55) όπως τροποποιήθηκε με το 
Π.Δ. 1/1998 «Σύσταση Γενικής Δ/νσης Δημοσίων Επιχει¬ 
ρήσεων και Οργανισμών στο ΥΠΕΘΟ» (ΑΊ3) και συμπλη¬ 
ρώθηκε με το Π.Δ. 31/1998 (Α' 37). 

η) Της αριθμ. 3401/ΔΙΟΕ 1957/9.10.1996 κοινήςαπόφα- 
σης του Πρωθυπουργού και Υπουργού Εθνικής Οικονο¬ 
μίας περί καθορισμού αρμοδιοτήτων των Υφυπουργών Ε¬ 
θνικής Οικονομίας (ΦΕΚ 937/τ.Β/14.10.1996). 

θ) Της αριθμ. 44136/ΔΕΚΟ 1895/23.12.1996 (Β 1145) α¬ 
πόφασης του Υπουργού Εθνικής Οικονομίας και Υφυ¬ 
πουργού Εθνικής Οικονομίας περί τροποποίησης, κωδι¬ 
κοποίησης και προσαρμογής στις διατάξεις του Ν 
2414/1996 του καταστατικού του ΟΠΕ ΑΕ και ειδικότερα 
του άρθρου 10 παρ 4. 

ι) Της υπαριθμ. 23446/ΔΙΟΕ 471/5.7.1999 Κοινής Από¬ 
φασης του Πρωθυπουργού και του Υπουργού Εθνικής Οι¬ 
κονομίας «περί καθορισμού αρμοδιοτήτων της Υφυπουρ¬ 
γού Εθνικής Οικονομίας Ροδούλας Ζήση» (ΦΕΚ 1373/τ. 
Β/5.7.1999). 

2. Την από 22.7.1999 δήλωση παραίτησης του νυν 
Δ/ντος Συμβούλου Ιωάννη Τζεν. 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΟΠΕ Α Ε., το ύψος της οποίας δεν μπορεί να προσ- 
διορισθεί γιατί θα εξαρτηθεί από το ύψος της αμοιβής του 
Διευθύνοντος Συμβούλου, αποφασίζουμε: 

Την προκήρυξη της θέσης του Διευθύνοντος Συμβού¬ 
λου του του Ελληνικού Οργανισμού Εξωτερικού Εμπορί¬ 
ου (ΟΠΕ) με τους ακόλουθους όρους και προϋποθέσεις: 

1. Η θητεία του Διευθύνοντος Συ μβούλου είναι πενταετής. 

2. Ο Διευθύνων Σύμβουλος είναι μέλος του Διοικητικού 
Συμβουλίου (Δ.Σ.) του ΟΠΕ και η ιδιότητά του δεν είναι α¬ 
συμβίβαστη με την ιδιότητα του Προέδρου του Δ.Σ. 

3. Τα ελάχιστα απαιτούμενα προσόντα για την κατάλη¬ 
ψη της θέσης είναι τα εξής: 

α) Πτυχίο Ανωτάτου Εκπαιδευτικού Ιδρύματος (ΑΕΙ) της 
ημεδαπής ή ισότιμο της αλλοδαπής. 

β) Πενταετής εμπειρία σε θέση σημαντικής ευθύνης και 
απαιτήσεων στο Δημόσιο ή τον Ιδιωτικό τομέα. 

γ) Άριστη γνώση της Ελληνικής και μιας άλλης επίση¬ 
μης γλώσσας της Ευρωπαϊκής Ενωσης και κατά προτίμη¬ 
ση της Αγγλικής. 

Λεπτομερή βιογραφικά σημειώματα, τίτλοι σπουδών, 
και άλλα δικαιολογητικά θα υποβληθούν στη Γενική Διεύ¬ 
θυνση ΔΕΚΟ του Υπουργείου Εθνικής Οικονομίας. 

Η διαδικασία επιλογής γίνεται από τον Υπουργό Εθνι¬ 
κής Οικονομίας και την Υφυπουργό Εθνικής Οικονομίας 
και θα ολοκληρωθεί μέχρι 15 Νοεμβρίου 1999 οπότε και 
θα επακολουθήσει η έκδοση της κοινής υπουργικής από¬ 
φασης ορισμού (παρ. 2 άρθρου 6 Ν. 2414/1996). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 1999 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΥΦΥΠ. ΕΘΝ. ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ ΡΟΔΟΥΛΑ ΖΗΣΗ 

-♦- 

Αριθ. 2/70064/0025 (2) 

Τροποποίηση της 2065400/10092/0025/26.10.95 Υπ. από¬ 
φασης Υπ. Οικονομικών που αφορά στον Εσωτερικό 
Κανονισμό Προσωπικού της Α.Ε. ΔΙΩΡΥΓΟΣ ΚΟΡΙΝ¬ 
ΘΟΥ και προσαρμογή αυτής στις ισχύουσες διατάξεις. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17του Ν. 1067/80 «Περί συ- 
στάσεως Ανωνύμου Εταιρείας προς εκμετάλλευση της 
Διώρυγας Κορίνθου». 

2. Το άρθρο 7 του Ν. 2414/96 «περί εκσυγχρονισμού των 
ΔΕΚΟ και άλλες διατάξεις» (ΦΕΚ 135/τ.Α'/15.6.96). 

3. Τις διατάξεις του άρθρου 14 του Ν. 2190/94 «Σύστη¬ 
μα ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

4. Την απόφαση 29/29.9.97/70 του Δ.Σ. της Α.Ε. ΔΙΩΡΥ- 
ΓΟΣ ΚΟΡΙΝΘΟΥ. 

5. Την αριθ. 1107147/1239/0006Α/96 κοινή απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών». 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, α¬ 
ποφασίζουμε: 

1. Οι διατάξεις της παρ. 1 του άρθρου 6 και του άρθρου 
7 του Εσωτερικού Κανονισμού Προσωπικού της ΑΕΔΙΚ (α¬ 
πόφαση Υπουργού Οικονομικών αριθ. 18810/318/ 
6.3.1988 (ΦΕΚ 194/τ.Β'/6.4.88) αντικαθίσταται ως εξής: 

Άρθρο 6 

ΣΥΝΘΕΣΗ ΠΡΟΣΩΠΙΚΟΥ 

1.0 Διευθύνων Σύμβουλος έχει τις παρακάτω αρμοδιό¬ 
τητες: 

ί. Ελέγχει και συντονίζει τη λειτουργία των Υπηρεσιών 
της Εταιρείας. 


ϋ. Εισηγείται ύστερα από σχετική εξουσιοδότηση του 
Προέδρου του Δ.Σ. τα θέματα της Ημερήσιας Διάταξης. 

ϋί. Επιμελείται της εκτέλεσης των αποφάσεων του Διοι¬ 
κητικού Συμβουλίου. 

ίν. Εκπροσωπεί την Εταιρεία ενώπιον όλων γενικώς των 
Ελληνικών Πολιτικών, Φορολογικών, Διοικητικών και Ποι¬ 
νικών Δικαστηρίων, οποιουδήποτε βαθμού και δικαιοδο¬ 
σίας, μη εξαιρουμένωντου Αρείου Πάγου, του Συμβουλί¬ 
ου της Επικράτειας και του Ελεγκτικού Συνεδρίου. 

ν. Εκπροσωπεί την Εταιρεία ενώπιον οποιοσδήποτε Δι¬ 
καστικής, Διοικητικής, Οικονομικής, Προξενικής και Φο¬ 
ρολογικής Αρχής. 

νί. Συντάσσει και υπογράφει υπομνήματα και πάσης φύ- 
σεως έγγραφα για την υποστήριξη των συμφερόντων της 
Εταιρείας. 

νϋ. Παραλαμβάνει, συντάσσει, κοινοποιεί έγγραφα που 
έχουν σχέση με τις αρμοδιότητές τους, καθώς και οιοδή- 
ποτε έγγραφο που δεν αναφέρεται ρητά στις αρμοδιότη¬ 
τές του, μετά από έγκριση του Προέδρου του Δ.Σ. 

νίϋ. Παρίσταται ενώπιον των Δικαστηρίων και δηλώνει 
παράσταση Πολιτικής Αγωγής της Εταιρείας για ηθική 
βλάβη της που τυχόν έχει υποστεί από πράξεις ή παρα¬ 
λείψεις υπαλλήλων της Α.Ε.ΔΙ.Κ. ή τρίτων. Εμφανίζεται ε¬ 
νώπιον συμβολαιογράφου και διορίζει δια συμβολαιο¬ 
γραφικού εγγράφου πληρεξουσίους δικηγόρους προς υ¬ 
περάσπιση των συμφερόντων της Εταιρείας. Γενικά 
ενεργεί και πράττει μέσα στα πλαίσια των ανωτέρω αρμο¬ 
διοτήτων του οτιδήποτε άλλο νόμιμο και αναγκαίο απαι¬ 
τείται προς εξυπηρέτηση και διασφάλιση των συμφερό¬ 
ντων της Εταιρείας. 

ίχ. Αξιοποιεί το Προσωπικό της ΑΕΔΙΚ σύμφωνα με τις ε- 
κάστοτε εμφανιζόμενες υπηρεσιακές ανάγκες, τηρουμέ- 
νων και των σχεπκών διατάξεων του Εσωτερικού Κανονι¬ 
σμού Προσωπικού. 

χ. Πέραν των ανωτέρω, ασκεί και κάθε άλλη αρμοδιότη¬ 
τα η οποία του ανατίθεται με απόφαση του Δ.Σ. της ΑΕΔΙΚ. 

χί. Προτείνει στο Δ.Σ. της Εταιρείας τα θέματα που α¬ 
φορούν στον Κανονισμό λειτουργίας του Συμβουλίου Δι¬ 
εύθυνσης. 

χϋ. Εξουσιοδοτήσεις που έχουν δοθεί πέραν των ανω¬ 
τέρω στον Διευθύνοντα Σύμβουλο από το Δ.Σ. της Εται¬ 
ρείας, δεν θίγονται. 

Άρθρο 7 

Πρόσληψη Προσωπικού 

1. Η πλήρωση θέσεων Προσωπικού εκτός από τους 
Ναυτικούς γίνεται με τη διαδικασία που προβλέπεται από 
τις διατάξεις του Ν. 2190/94 «Σύσταση ανεξάρτητης αρ¬ 
χής για την επιλογή του προσωπικού και ρύθμιση θεμά¬ 
των διοίκησης». 

2. Οι Πλοηγοί, οι Κυβερνήτες σκαφών και οι Ναυτικοί, ε¬ 
ξαιρούμενοι, σύμφωνα με το άρθρο 14του Ν. 2190/94, α¬ 
πό τις διατάξεις του Κεφαλαίου Γ του ιδίου Νόμου, προ¬ 
σλαμβάνονται με διαγωνισμό κατά την εξής διαδικασία: 

Η προκήρυξη πλήρωσης θέσεων με διαγωνισμό γίνεται 
από την Εταιρεία και περιλαμβάνει: 

α) Τον αριθμό των θέσεων κατά κατηγορίες, κλάδους 
και ειδικότητες, 
β) Τα προσόντα πρόσληψης, 
γ) Τα απαιτούμενα δικαιολογητικά. 
δ) Την εξεταστέα ύλη. 

έ) Την προθεσμία υποβολής αιτήσεων και τις αρχές στις 
οποίες υποβάλλονται οι αιτήσεις. 

Περίληψη της προκήρυξης δημοσιεύεται σε δύο τουλά¬ 
χιστον ημερήσιες εφημερίδες των Αθηνών και μία της Κό¬ 
ρινθου δέκα πέντε (15) τουλάχιστον ημέρες πριν την ημέ¬ 
ρα διενέργειας του διαγωνισμού. 

3. Συνιστάται τριμελής Επιτροπή αποτελούμενη από: 
α) Το Διευθύνοντα Σύμβουλο της Εταιρείας, ως Πρόεδρο, 
β) Το Λιμενάρχη της περιοχής, και 
γ) Τον Προϊστάμενο της Ναυτικής Υπηρεσίας. 

Η Επιτροπή καθορίζει την εξεταστέα ύλη, ελέγχει τα α- 
παιτούμενα δικαιολογητικά, εξετάζει τους υποψηφίους 
και συντάσσει πίνακα τον οποίο με αιτιολογημένη απόφα¬ 
ση υποβάλλει προς κύρωση στο Διοικητικό Συμβούλιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. Α7/5981 (3) 

Τροποποίηση της Υ6α/11094/97/98 κοινής Υπουργικής α¬ 
πόφασης (ΦΕΚ 235/τ.Β'/11.3.98) σχετικά με τον καθο¬ 
ρισμό του ύψους των τελών που προβλέπονται στο άρ¬ 
θρο 48 του Ν. 2519/97 (ΦΕΚ 165/τ.Α'/97). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 περ. Β' του Ν. 
1316/83 (ΦΕΚ Α/3/83) όπως αντικατασταθηκε με το άρ¬ 
θρο 48 παρ. 1 του Ν. 2519/97 (ΦΕΚΑ' 165/97). 

2. Τις διατάξεις του άρθρου 29Α του Ν. 1558/85 (ΦΕΚ 
137 τ.Α’) «Κυβέρνηση και κυβερνητικά όργανα» όπως 
τροποποιήθηκε με το άρθρο 27 του Ν. 2081/92 (ΦΕΚ 
Α/154) και τροποποιήθηκε από το άρθρο 1 παρ. 29 του Ν. 
2469/97 (ΦΕΚ Α/38) και το γεγονός ότι δεν προκαλείται 
δαπάνη σε βάρος του Κρατικού προϋπολογισμού. 

3. Την υπ αριθ. 5803/13.3.98 απόφαση ανάθεσης αρμο¬ 
διοτήτων στους Υφυπουργούς Υγείας και Πρόνοιας Νικό¬ 
λαο Φαρμάκη και Θεόδωρο Κοτσώνη (ΦΕΚ Β' 1178/98) 

4. Τηναρ. 1107147/4.10.96 (ΦΕΚ 922/7.10.96 τ.Β') «Α¬ 
νάθεση αρμοδιοτήτων Υπουργού Οικονομικών στον Υφυ¬ 
πουργό Οικονομικών, Ν. Χριστοδουλάκη». 

5. Την υπ αριθ. Υ6α/11094/97/98 Κοινή Υπουργική Από¬ 
φαση «Καθορισμός του ύψους των τελών που προβλέπο- 
νται στο άρθρο 48 του Ν. 2519/97» (ΦΕΚ Β 235/11.3-98). 

6. Το γεγονός ότι μετά τον καταστροφικό σεισμό στην 
Αττικής υπάρχουν μονάδες παραγωγής φαρμακευτικών 
προϊόντων, των οποίων οι εγκαταστάσεις έχουν κριθεί α¬ 
κατάλληλες ή προσωρινώς ακατάλληλες με αποτέλεσμα 
να καταστεί αδύνατη η λειτουργία τους, αποφασίζουμε: 

Τροποποιούμε την υπ αριθ. Υ6α/11094/97/98 Κοινή Υ¬ 
πουργική Απόφαση «Καθορισμός του ύψους των τελών 
που προβλέπονται στο άρθρο 48 του Ν. 2519/97» (ΦΕΚ Β 
235/11.3.98) και: 

Για τις μονάδες παραγωγής φαρμακευτικών προϊόντων 
των οποίων οι εγκαταστάσεις κρίθηκαν με τον καταστρο¬ 
φικό σεισμό της 7ης Σεμπτεμβρίου 1999 στην Αττική ακα¬ 
τάλληλες ή προσωρινώς ακατάλληλες από την αρμόδια 
Β'θμια Επιτροπή ώστε να καταστεί αδύνατη η λειτουργία 
τους, το ειδικό τέλος της παρ. Α περίπτωση 4 εδάφια 1 & 
15 καθώς και περίπτωση 5 της ιδίας παραγράφου της α¬ 


νωτέρω κοινής υπουργικής απόφασης καθορίζεται σε 
5.000 (πέντε χιλιάδες) δρχ. 

Η ανωτέρω ρύθμιση ισχύει για τις άδειες μεταφοράς 
παραγωγής και κυκλοφορίας φαρμακευτικών προϊόντων 
των ανωτέρω πληγεισών μονάδων καθώς και για τις εν 
λόγω άδειες που θα εκδοθούν κατά την επαναλειτουργία 
τους από τον Ε.Ο.Φ. και είναι προσωρινής ισχύος με ανώ¬ 
τατο όριο τα τρία έτη. 

Κατά τα λοιπά ισχύει η Κοινή Υπουργική Απόφαση 
Υ6α/11094/97/98. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ ΝΙΚΟΣ ΦΑΡΜΑΚΗΣ 

-φ- 

Αριθ. ΔΙγ/16619 (4) 

Παράταση απασχόλησης γιατρών Δημόσιου Τομέα. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 12 του αρθ. 38 του Ν. 2008/92 
(ΦΕΚ 16Α/92). 

2. Την ανάγκη παραμονής των γιατρών που απασχο¬ 
λούνται στους Ασφαλιστικούς Οργανισμούς, στα Νοσο¬ 
κομεία και στα Ιδρύματα τομέα Πρόνοιας του Υπουργεί¬ 
ου μας μετά τις 30.6.99. 

3. Τη ΔΥΙγ/οικ. 19843/98 (ΦΕΚ 1260/98 τ.Β') αποφ. του 
Υπουργού Υγείας και Πρόνοιας. 

4. Τις υπηρεσιακές ανάγκες. 

5. Το γεγονός ότι από τις διατάξεις της απόφασης αυ¬ 
τής δεν προκαλείται καμία επιπλέον δαπάνη σε βάρος του 
Κρατικού Προϋπολογισμού των εποπτευομένων ΝΠΔΔ. 

6. Την 156/7.7.99 εγκριτική Πράξη της Τριμελούς Επι¬ 
τροπής του αρθ. 2 παρ. της Π.Υ.Σ., αποφασίζουμε: 

1. Εγκρίνεται η ανανέωση θητείας και δίνεται η δυνατό¬ 
τητα παράτασης απασχόλησης για (1) ακόμη έτος σε (6) 
ελεγκτές γιατρούς στο ΤΣΜΕΔΕ των οποίων η προθεσμία 
είχε παραταθεί μέχρι 30.6.99 με την οικ. 19843/2.12.98 
(ΦΕΚ 1260/τ.Β'/98) απόφαση του Υπουργού Υγείας και 
Πρόνοιας, με εξαίρεση τους γιατρούς που υπάγονται στις 
διατάξεις του Ν. 1397/83. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1999 
Ο ΥΠΟΥΡΓΟΣ 

Λ. ΠΑΠΑΔΗΜΑΣ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στη Φ. 66702.16897/23.7.1999 απόφαση του Υφυπουρ¬ 
γού Εσωτερικών Δημόσιας Διοίκησης και Αποκέντρωσης 
που δημοσιεύθηκε στο ΦΕΚ 1780 τ. Β724.9.1999 και αφο¬ 
ρά την πολιτογράφιση της αλλογενούς αλλοδαπής ΝΤΕ- 
ΓΚΟΥΖΜΑΝ ΣΑΝ ΛΟΥΙΣ ΜΑΡΛΕΝ του ΜΕΛΑΝΤΙΟ, σελίδα 
23163, στήλη δεύτερη, 8ο στίχο, επιφέρεται η πιο κάτω 
διόρθωση: 

Από το λανθασμένο «...από6.7.1914» στο 

σωστό: από 6.7.1984». 


(Από το Εθνικό Τυπογραφείο) 


24092 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΡΩΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ϋΗ * ΗΑΧ 52 34 3 12 
ΗΛΕΚΤΡΟΝΙΚΗ ΔΙΕΥΘΥΝΣΗ: Μίρ: νννννν.βί.ΟΓ 
β-ηηβίΙ: ην35 @ θΐ.ςτ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 /"ΰΐ 

ικ 5230 841 

Πληροφορίες δημοσιευμάτων λοιπών Φ.Ε.Κ. 5225 713 

Πώληση Φ.Ε.Κ. , 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ. Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ - Μέχρ, 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απή „ πρλ(δες και άνω προσαύξηση 100 δρχ. ανά θσέλιδο ή μέρος αυτου 


Τεύχος 

Κ Α Ε. Προϋπολογισμού Κ.Α.Ε. εσοοου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων ΑΧΕ.Π. 

Ανωνύυων Εταιρειών & Ε.Π.Ε. 

60.000 δρχ. 3.000 δρχ. 

70.000 >· 3.500 >■ 

15.000 » 750 ·· 

70.000 » 3.500 >■ 

30.000 » 1500 ” 

15.000 » 750 » 

5.000 >· 250 >· 

10.000 » 500 ” 

3.000 >· 150 ” 

10.000 >· 500 » 

250.000 » 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 12.500 » 

.....---—-—-! 1 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπό) το οποίο 

υε τπ φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου . 

* Οι συνδρομές του εξωτερικού επιβαρύνονται, πέραν των ανωτέρω αναφερομενων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπραττεται απο τα Δημοσία Ταμεω. 

* Οι συνδοουπτές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο της 

* Η^υνδρομή^ που αρχίζει την 1 η Ιανουάριου και λήγει την 31 η Δεκεμβρίου του ίδιου χρονου. Δεν 

* Ηε-^ρ^ρή ή ανανέωσές συνδρομήςπραγματοποιείτο αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Γ Οι υπηρεσίες εξυπηρέτησης των πολιτών λειτουργούν καθημερινό από 08.00 έως 13.0(Τ-I 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 







